Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: A gyermekek védelmérõl és a gyámügyi igazgatásról szóló 1997. évi XXXI. törvény (a továbbiakban: Gyvt.) hatályos rendelkezései szerint a gyermeknek joga van ahhoz, hogy a fejlõdésére ártalmas környezeti és társadalmi hatások, valamint az egészségére káros szerek ellen védelemben részesüljön. Ehhez nyújt segítséget a gyermekjóléti szolgáltatás. A gyermek egészségügyi adatainak a gyermekjóléti szolgáltatás során több helyen lehet szerepe (például a gyermek gondozási helyének meghatározása, a hatósági intézkedéssel védelembe vett gyermekekrõl készült jegyzõi nyilvántartás vezetése). A gyermek egészségügyi adataihoz több forrásból juthat hozzá a gyermekjóléti szolgálat, például a gyermek szülõjétõl vagy törvényes képviselõjétõl vagy a gyermekvédelmi jelzõrendszerben részt vevõ szervezetektõl, személyektõl. A törvényben szabályozott gyermekvédelmi rendszerhez kapcsolódó feladatot látnak el a törvényben meghatározott alaptevékenység keretében az egészségügyi
Paragraph Index: 616

A gyermekek védelmérõl és a gyámügyi igazgatásról szóló 1997. évi XXXI. törvény (a továbbiakban: Gyvt.) hatályos rendelkezései szerint a gyermeknek joga van ahhoz, hogy a fejlõdésére ártalmas környezeti és társadalmi hatások, valamint az egészségére káros szerek ellen védelemben részesüljön. Ehhez nyújt segítséget a gyermekjóléti szolgáltatás. A gyermek egészségügyi adatainak a gyermekjóléti szolgáltatás során több helyen lehet szerepe (például a gyermek gondozási helyének meghatározása, a hatósági intézkedéssel védelembe vett gyermekekrõl készült jegyzõi nyilvántartás vezetése). A gyermek egészségügyi adataihoz több forrásból juthat hozzá a gyermekjóléti szolgálat, például a gyermek szülõjétõl vagy törvényes képviselõjétõl vagy a gyermekvédelmi jelzõrendszerben részt vevõ szervezetektõl, személyektõl. A törvényben szabályozott gyermekvédelmi rendszerhez kapcsolódó feladatot látnak el a törvényben meghatározott alaptevékenység keretében az egészségügyi szolgáltatást nyújtók, így különösen a védõnõi szolgálat, a háziorvos, a házi gyermekorvos. 2003. január 1-jétõl ezen intézmények és személyek kötelesek jelzéssel élni a gyermek veszélyeztetettsége esetén a gyermekjóléti szolgálatnál, vagy hatósági eljárást kezdeményezni. Jelzéssel és kezdeményezéssel bármely állampolgár és a gyermekek érdekeit képviselõ társadalmi szervezet is élhet. A jelzõrendszerben együttmûködõ szervek, személyek, szolgáltatók, intézmények és hatóságok a gyermek családban történõ nevelkedésének elõsegítése, a veszélyeztetettség megelõzése és megszüntetése érdekében kötelesek egymással együttmûködni és egymást kölcsönösen tájékoztatni. A gyermekjóléti alap- és szakellátást nyújtó intézmények a Gyvt.

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes